 Proza - : - Omnipotenta dezolarii de Zburlea Ariana : - Omnipotenta dezolarii de Zburlea Ariana"> poezii v3 > Agonia - Ateliere Artistice | Reguli | Publicitate Mission Contact | inscrie-te Promo: > Articol Comunitati Concurs Eseu Multimedia Personale Poezie Presa Proza Citate Scenariu Special Tehnica Literara > > > > Login Parola Trimite Fa-ti un cont! Ai uitat parola? agonia texte comentarii membri Colectii atelier Librarie virtuala Biblioteca virtuala Chat literar Galerie fotografie Top siteuri literare Linkuri culturale Linkuri culturale cautare Audio ajutor contact Columnists Corrections > Texte Recomandate &#65517; Wonderland &#65517; Union Jack &#65517; live session &#65517; singurul care stie ce spun &#65517; Dincolo de veghea Ofeliei &#65517; Avanpremiera pentru vechiul pacat &#65517; atunci cand iubirea ajunge casa de jale &#65517; scrisoare parfumata &#65517; 112 &#65517; Minichua Rōzu &#65517; casa soarelui &#65517; Teodor Dume, carte:Cand umbrele trec strada &#65517; Elegie pentru un creier-arlechin &#65517; 5 minute. si inalta frecventa a nebuniei &#65517; Sunt greu romanii de pornit &#65517; Epigrame trimise la Cluj-Napoca 2019 Romanian Spell-Checker Poezie - Poezii Dictionar de rime proza, eseuri, literatura Top siteuri literare noutati iT, jocuri Romanian Trends Laptop Contact Contact   Trimite o scrisoare catre editor > Texte de acelasi autor > Chipul... (Poezie) > Cind am... (Poezie) > Pamint de... (Poezie) > Amor sincer ... (Poezie) > Salcia ... (Poezie) > Copacul... (Poezie) > Pusinicul ... (Poezie) > Poetul care... (Poezie) > Vox ... (Poezie) > Seism ... (Poezie) Texte de acelasi autor Traduceri ale acestui text 0 Comentariile membrilor > reddit_url='http:  www.poezie.ro index.php prose 14116443 index.html' > Vizionari: 607 > Omnipotenta dezolarii proza [ ] Prietena mea - - - - - - - - - - - - - - - - - - - - - - - - - de Zburlea Ariana [crepuscul ] 2017-11-16 | | intilneam destul de des aceasta femeie, o naluca nefericita desprinsa dintr-un tablou al melancoliei; fiara din acest om atit de bun nu mai dorea sa paraseasca locul naiv al sufletului sau. Se lasa purtata de grija si deznadejde. Nu raminea cu nimic in final, decit cu lacrimi inca neplinse. Eram apropiate, ne comportam candid, intim, ea parind ca ma iubeste intr-un mod special, ma divinizeaza si vede in mine un model de compasiune pasnica, cu inocenta inca nepierita in ochi si micile stingacii adorabile. Eu eram Carnea, ea era Erosul, si voia sa inteleg ca ma putea percepe dincolo de ceea ce cred si simt despre mine; era nevoie sa ma simt in siguranta pentru a-i impartasi firescul, oricare ar fi fost acela. Acest animal intelectual, lipsit de feminitate, se aseza in fata mea si-mi zimbea, iar cind incepea sa graiasca ideile sale puternice, ma infioram si asteptam ca un copil lectia tristetii, sa o pot citi iar, o singura data, ca mai apoi s-o spun pe de rost, sa ma las condamnata de ea. Relatia noastra era bizara, imi era frica de prezenta prietenei mele, aproape ca nu se mai materializa si devenea o singura energie. Avea puterea de a ma hrani cu sentimente dintre cele mai dramatice, de a ma forma intr-un fel sihastru, asa fel incit sa nu am nevoie de minciuni zaharisite ori de oameni. Atit de simple si sfinte erau cuvintele ei. Sadea in mine, asadar, lucrurile de care ma teameam cel mai mult, de care fugeam inca de cind se intrezarea rasaritul - nostalgia, intrebarile crizelor existentiale nocturne, obsesia nimicului, mania lacrimilor care curgeau pina si din singele meu atunci cind eram singura si nu stiam ce, cu cine sa fac, dar mai ales de ce... Pentru un moment, ma facea sa vad viata ca pe o cana de lut in care abia ai turnat apa, spargindu-se citeva clipe mai tirziu, din intimplare, in propria-ti mina. Poate exista ceva mai sordid decit aceasta imagine? Chiar priveam asa lumea, citeodata, cind eram singura si inca n-o cunoscusem, insa delirul se transforma in ceva mai productiv decit dispretul, ratacirea, o privire muta. Nu as putea sa-i atribui o influenta nefasta acestei femei, negativa, de nedescris, care afecteaza doar oamenii meniti sa fie fericiti - nestiutorii, oamenii orbi, caci materia tragicului deja exista in fiinta mea poate inca de la nastere, numai ca ea nu ma poseda, nu ma chinuia decit atunci cind ii permiteam s-o faca. Vedeam viata asa cum era doar cind divinitatea sau intimplarea imi oferea valul negru dincolo de care o priveam pentru a contempla. Nu intelegea ca tot ce imi doresc este sa stau departe de intunericul arzator, deoarece vreau sa-mi schimb parerea despre mine, lume si existenta, pentru a incepe sa iubesc natura umana, desi in adincul meu stiam ca aceste desertaciuni vor ramine in final sperante. Agonia dintr-o camera goala in care ramin doar sinele, amintirile, secunda si promisiunea timpului incert, se poate simti cel mai profund atunci cind apare durerea, adevarata povara a unui ochi care vede altfel culorile ce ne picteaza... Ori de cite ori o vedeam, simteam cum pacea pe care incercasem s-o cladesc cind incetam s-o mai vad, (acea ignoranta de scurta durata ce-ti da ragaz pentru a te lumina cu lumina celorlalti) lua forma unui fum gros si negru, disparind. Ma facea sa ramin singura cu mine, dorind sa sparg oglinda care contura o aparitie monstruoasa. Uneori ma obisnuiam cu aceasta tristete si-mi recunosteam ca o invinuiesc degeaba. Ceea ce emana ea, deja posedam, cum am mai spus, insa voluptatea mieroasa a acestei goliciuni de spirit si sens apasa fara incetare pe timplele mele, dar cu cit ma chinuiam sa o alung, sa o nimicesc mai repede, cu atit se dezlipea mai greu. Patrunsese prea mult sub ghimpii din inima, caci pina si tacerea ei vorbea clar, asurzitor in urechile mintilor mele - dupa ce plecam, o mica viziune inca clocotea deasupra crestetului. O stare teribila a unor ginduri negre invirtindu-si ghearele pe o suprafata aspra si dura a memoriei... Nu, acestei femei nu ii era vreodata rusine sa-mi imprumute ochii ei, iar pentru asta o uram adinc. Care era motivul pentru care ma urmarea, nu puteam intelege, oricit de mult incercam sa o indepartez cu falsa masca a mediocritatii sau o postura cit de cit naturala, pe care o foloseam atunci cind imi intimpinam familia, doar sa nu afisez in fata lor tristetea, dezgustul pentru existenta, deoarece nu voiam sa-i ranesc sau confuzez. incercam sa-i arat, s-o implor sa vada cit sunt de diferita si voiam s-o scot din minti pina-si va confesa clar dezgustul fata de mine. isi dorea oare sa recunosc ca ea este visul negru al mortii, al sfirsitului fericirii plastice, al repetitiei? Repet aceasta intrebare in cele mai banale feluri posibile, si cuget si raspund: ea stia ca suntem la fel si avem nevoie una de cealalta. Dar oare un damnat poate iubi un alt damnat? Se poate, la inceput, e ca o fantezie inaltatoare, insa aceasta furie si negriciune s-ar stringe intr-un singur loc si ar plezni, urmind sa ne ucidem cu spontaneitate, caci doua minti tulburate de obsesia unei stari generale evidente (cea a nimicniciei orizontului) nu se pot iubi decit daca invata sa fie superficiale, sa fie carnale, umane... si totusi, eu nu cautam o astfel de prezenta, mie imi ajungea singuratatea. As fi ramas cu ea intr-o reverie, ca sa nu se simta stingherita printre oameni. Mereu am simtit nevoia atroce de a trai in propriul meu cofrag de singuratate, doar ca sa ma intreb mereu ce-mi lipseste si sa ma apropii mai mult de oameni, de cei care nu vad si nici nu vor putea vreodata sa atinga cu gindul un vazduh asa de inalt cum putea sa atinga ea, prietena mea... | index 'pageview'); 